google/wiki40b huggingface dataset:
Karl Rahner

Karlas Raneris (Karl Rahner, 1904 m. kovo 5 d. Breisgau Freiburgas – 1984 m. kovo 30 d. Insbruke) – SJ, vokiečių filosofas, katalikų teologas.
Laikomas vienu įtakingiausių XX a. teologų. Jo darbai turėjo įtakos II Vatikano susirinkimo veiklai. Raneris pats buvo vienas iš Susirinkimo rengėjų, ekspertų. Filosofijoje laikomas Martin Heidegger sekėju. Siekė teologinės tradicijos su moderno mąstymu sintezės. Raneris buvo vienas iš Teologijos ir bažnyčios žinyno (Lexikon für Theologie und Kirche) sudarytojų, turėjo įtakos vokiškajai teologijai. Kritikavo Katalikų Bažnyčios nesutarimus, rėmė tarptautinio teologų bendravimo, taip pat teologijos, gamtos mokslų ir marksizmo atstovų suartėjimo idėjas.
Jean-Samuel Pauly

Biografija

1798 m., būdamas 32 m., Paulis buvo artilerijos seržantas Šveicarijos armijoje ir jos sudėtyje kariavo už respublikonų Prancūziją vadovaujant būsimam maršalui Andre Masenai. Kariaudamas, 1799 m., Paulis parašė vadovą, kaip naudoti šaunamuosius ginklus.
1802 m. Paulis persikelia į Prancūziją, kur konstravo dirižablius, palaikė ryšius su ginklų gamykla Sent Etjene. 1804 m. Paulis konstravo automatinį tiltą. Po to įkūrė ginklų dirbtuves, kur tobulino gyvsidabrio fulminato naudojimą šaulių ginkluose kaip degimo iniciatorių. 1809 m. savo dirbtuvėse įdarbino būsimą garsų vokiečių ginklų konstruktorių Johaną Draizę.

Unitarinio šovinio išradimas

Paryžiuje, bendradarbiaudamas su prancūzu ginklininku Fransua Prelo (François Prélat), Paulis sukūrė unitarinį šovinį. Šis šovinys buvo kartoninis cilindras, užpildytas rutuliška kulka, dūminiu paraku ir kalio chloratu (Bertoleto druska, pagrindinė Paulio naujovė). Paulis toliau tobulino savo šovinį ir 1812 m. rugsėjo 26 d. gauna patentą šiam šoviniui. Patobulintame variante šovinio tūtelė buvo visiškai metalinė ar iš kartono ir metalo, o tūtelės dugne buvo įtaisoma kapsulė. Tai buvo pirmasis centrinio dūžio unitarinis šovinys.

Šautuvas unitariniams šoviniams

1812 m. rugsėjo 29 d. Paulis užpatentavo pirmą pasaulyje pro drūtgalį užtaisomą šautuvą unitariniam šoviniui, tuo beveik penkiasdešimčia metų aplenkdamas likusį pasaulį. Konstrukcijoje buvo numatyta slankiojama ar atverčiama spyna, automatinis kovinės spyruoklės užvedimas pertaisant, tūtelių ekstrakcijos sistema. 1813 m. sausio 3 d. šautuvą išradėjas pademonstravo Prancūzijos policijos ministrui, kartu parodydamas puikius rezultatus. To meto per žiotis užtaisomus titnaginius šautuvus šaudymo toliu ir glaustumu pranoko du kartus.
Apie naujovę buvo pranešta imperatoriui Napoleonui, kuris labai susidomėjo ir liepė detaliai išbandyti šautuvą. Tačiau netrukus Prancūzijos imperija žlugo, ir Napoleonas prarado sostą. Šautuvas liko neįdiegtas.

Toliau unitarinius šovinius tobulino prancūzas ginklininkas Kazimiras Lefoše (Casimir Lefaucheux), sukūręs smeiginius šovinius, ir vokietis ginklininkas Johanas Draizė, sukūręs popierinį „adatinį“ šovinį. 1814 m. balandžio 5 d. Draizį išvyko į Prūsiją, o Paulis – į Londoną, kur tęsė šaulių ginklų kūrimo darbus remiamas ginklininko Durso Ego (Durs Egg).
1817 m. Paulis sukonstravo šautuvą su tiems laikams nauju skeliamuoju mechanizmu su kovine spyruokle ir strypiniu daužikliu. Tokia konstrukcija vėliau imta naudoti praktiškai visuose šaulių ginkluose. Šią idėją perėmė ir savo adatiniame šautuve panaudojo Draizė.
Nežiūrint į Paulio sukurtų ginklų privalumus, jie taip ir liko neįdiegti, o pats Paulis mirė likdamas praktiškai nežinomas.
Žiogeliai (Kretinga)

Aplinkinės gyvenvietės

DARBĖNAI – 5,5 km
UžparkasiaiKašučiaiDaubėnai – 2 km
Šukė – 2,4 km
Tarvydai – 4 km 
 KRETINGA – 10,2 km
GenčaiGenčų Medsėdžiai – 2,5 km
Šiaulių rajono savivaldybės herbas

Šiaulių rajono savivaldybės herbas - vienas iš Šiaulių rajono heraldikos atributų. Herbo mėlyname lauke sidabrinis lokys, priekinėse letenose laikantis auksinį kirvį, prie kairiojo peties skydas su auksiniais ir juodais lygių galų kryžiais. Lokio liežuvis raudonas, nagai auksiniai.

Istorija

Šiaulių rajono savivaldybės, kaip ir Šiaulių apskrities istorija ir heraldikos ištakos tos pačios. Dėl to ir šiuo atveju, svarstant herbo motyvus, iš kelių praeityje naudotų simbolių: Lietuvos raitelio, vaizduoto pavieto antspauduose nuo 1775 m., amžiaus pabaigoje atsiradusio Žemaitijos lokio ir Rusijos Imperijos laikais trijų javų gubų, daugiausia pritarimo balsų susilaukė lokys. Tačiau savivaldybės administracijos pageidavimu nutarta jį papildyti nauja simbolika, nes vietovė garsėja ir kitais įvykiais. Tai ir 1236 m. žemaičių pergalė Saulės kautynėse (siejamos su Šiaulių žeme), kai buvo sutriuškintas kalavijuočių ordinas, ir krikščionių pasaulyje išgarsėjęs Kryžių kalnas, kurį 1993 m. aplankė Šventasis Tėvas, ir švietimas bei kultūrinė veikla spaudos draudimo metais. Iš daugelio pasiūlytų variantų pasirinkti trys simboliai: lokys, kovos kirvis ir kryžiais nusėtas skydas. Kovos kirvis ir iš Žemaitijos herbo paimta lokio figūra rodo kadaise žemaičių pasiektą pergalę prieš kalavijuočius, skydas su kryžiais simbolizuoja ne tik Kryžių kalną, bet ir tvirtą šio krašto nusistatymą išsaugoti krikščioniškąsias vertybes. Sidabrinė (balta) lokio spalva ženklina Žemaitijos, o mėlyna - Trakų vaivadijos istorines spalvas, naudotas karinėse vėliavose. Jos primena dvilypę Šiaulių administracinę priklausomybę: buvo Žemaitijoje, bet mokesčius mokėjo Trakų vaivadijos Upytės pavietui. Pagaliau herbe panaudotas auksas rodo kilnumą, o juoda spalva - mokslą bei išsilavinimą.
Šiaulių rajono savivaldybės herbą Lietuvos Respublikos Prezidentas dekretu Nr. 1677 patvirtino 2002 m. vasario 19 d.
Herbo etalono autorius - dailininkas Rolandas Rimkūnas.
Lietuviškos grožybės

Siužetas

Siekdami savo tikslo, studentai įkuria JAV „ambasadą„. Vienas iš jų dirba „McDonald's“ restorane, kitas – statybose. Norėdami prasimanyti pinigų, jie įsipainioja į kriminalinę istoriją. Laimę bei „rojų“ filmo herojai atranda ne už Atlanto, o Lietuvoje – 5 km nuo Ignalinos nutolusiame Rojaus kaime.
Volčanskas

Istorija

Nuo XVIII-XIX a. dabartinio Volčansko vietoje buvo gyvenvietė, iš pradžių vadinta Valčia arba Volčia, vėliau Lesnaja Volčanka, pagal čia tekantį ir rytuose į Sosvą įtekantį upeliuką Volčanką.
Gyvenvietė (Volčanka) pradėjo kurtis ~1850 m. Nuo 1902 m. pradėta anglių kasyba. 1956 m. suteiktas miesto statusas ir Volčansko pavadinimas. Vėliau anglių kasybos apimtys ir gyventojų skaičius sumažėjo.
Guru

Guru (skr. गुरु) – Rytų religijose (hinduizme, budizme ir kt.) – dvasinis mokytojas, dvasinis vedlys, išminčius. Vėliau vakaruose žodžiu „guru“ imti vadinti įvairių (ne tik dvasinių) sričių žinovai, mokytojai, autoritetai.
Pats žodis gurus kaip daiktavardis reiškia „mokytoją“, o kaip būdvardis – „svarus, sunkus (išmintimi)“.

Hinduizmas

Hinduizme pabrėžiama, kad kiekvieno žmogaus tikslas turėtų būti atrasti savąjį guru, kuris paskatintų dvasiniam tobulėjimui. Apie tai rašoma indų tekste „Bhagavadgytoje“, kur Krišna pasakoja Ardžunai, kad nubudęs guru perteikia tikrąją tiesą savo mokiniams. Indijoje guru įprastai gyvena su savo mokiniais vienuolyne, vadinamame ašramu arba gurukule (mokykloje). Vėliau mokiniai guru žinią skleidžia aplinkiniams žmonėms. Teigiama, kad mokinys gyvendamas ir mokydamasis pas guru gali pasiekti mokšą – išsivadavimą iš karmos rato.
Guru tradicijos išlikusios iki šių laikų tokiose hinduizmo dvasinėse kryptyse kaip vedanta, tantra ir bhaktė. Guru laikomas turįs šventų galių, ypač įtakingi gurūs laikomi šventaisiais, daugelio kartų įkvėpimo šaltiniu po jo mirties.
Plačiai žinomi hinduizmo guru yra Šankara, Čaitanja Mahaprabhu, Ramakrišna, Šri Šri Ravi Šankaras, Satja Sai Baba, Bhaktivedanta Svamis ir daug kitų.

Budizmas

Daugumoje budizmo krypčių dvasiniai mokytojai yra gerbiami ir vertinami, bet guru nelaikomi (hinduizmo prasme). Tačiau Tibeto budizme guru turi labai didelę svarbą, teigiama, kad jis yra būtinas dvasiniam tobulėjimui. Ypač iškilūs guru laikomi bodhisatvomis.

Sikhizmas

Sikhizme guru turi labai didelę reikšmę. Yra išskiriama 10 guru, kurių mokymais ir remiasi sikhai.
Joniškio seniūnija (Joniškis)

Geografija

Joniškio seniūnijos kaimiškoji dalis ribojasi su Satkūnų, Saugėlaukio, Kepalių, Gataučių, Rudiškių ir Skaistgirio seniūnijomis. Teritoriją kerta magistralinis kelias Ryga-Kaliningradas ir geležinkelis Vilnius-Talinas, krašto keliai Naujoji Akmenė-Linkuva, Žeimelis-Gruzdžiai. Nutiestas gana tankus rajoninės reikšmės kelių tinklas.
Pagrindinė veikla – žemdirbystė, žemės ūkio produkcijos perdirbimas, saugojimas, transportavimas, prekyba.
Ignas Skrupskelis

Biografija

1929 m. baigė Lietuvos universiteto Teologijos-filosofijos fakultetą, 1930-1931 m. studijavo germanistiką Karaliaučiaus universitete. 1932 m. Vienos universitete gavo daktaro laipsnį.
1934-1940 m. žurnalo „Židinys“ redaktorius bei 1936 m. įkurto dienraščio „XX amžius“ redakcijos narys, 1939-1940 m. – šio dienraščio vyriausias redaktorius. Publicistinius straipsnius pasirašydavo Ig. Petrikonio slapyvardžiu.
Lietuvos žurnalistų sąjungos valdybos narys. 1936 m. vasario 23 d. 16 gerai žinomų katalikų intelektualų pasirašė deklaraciją „Į organiškosios valstybės kūrybą“, kuri tapo protestu prieš egzistuojantį režimą. Ją pasirašė Juozas Ambrazevičius, Pranas Dielininkaitis, Jonas Grinius, Juozas Grušas, Zenonas Ivinskis, Juozas Keliuotis, Antanas Maceina, Ignas Malinauskas, Pranas Mantvydas, Kazys Pakštas, Česlovas Pakuckas, Jonas Pankauskas, Antanas Salys, Ignas Skrupskelis, Antanas Vaičiulaitis, Balys Vitkus.
Suimtas 1940 m. liepos 12 d. Kaune. Kalėjo Kauno kalėjime ir bolševikų nuteistas 8 m. kalėti ir 1941m. balandžio 1d. išvežtas į Vorkutos Rečlago lagerį. Ten žuvo 1943m. vasario 1d. Palaikų palaidojimo vieta nežinoma. 
Sūnus Kęstutis Skrupskelis, filosofas, istorikas, Pietų Karolinos universiteto (JAV) profesorius, ateitininkas.
Jacvezis (Zietela)

Istorija

Pavadinimas siejamas su baltų jotvingių gentimi. Pirmą kartą paminėtas 1624 m. kaip Zietelos valsčiaus kaimas, kurį valdė Sapiegos. 1878 m. Jatvez priklausė Gardino gubernijos Slonimo apskričiai. Per 1897 m. Rusijos imperijos gyventojų surašymą kaime registruoti 309 namai su 1874 gyventojais, tame tarpe 1819 valstiečiais. Tarpukariu priklausė Lenkijai, o 1939 m. įėjo į Baltarusijos TSR sudėtį. 1996 m. kaime gyveno 172 kolūkio „Zaria“ kolūkiečių.
Albert Sabin

Biografija

Albertas Sabinas gimė 1906 m. rugpjūčio 26 d. Balstogėje, žydų Jakobo ir Tilės Sapersteinų šeimoje. 1921 m. su tėvais emigravo į JAV. 1930 m. tapo JAV piliečiu ir pasikeitė savo pavardę į Sabin. 1931 m. baigė medicinos studijas Niujorko universitete. 1931-1933 m. dirbo Bellevue ligoninėje Niujorke. Labai domėjosi infekcinėmis ligomis. 1939 m. pradėjo dirbti Cincinačio vaikų ligoninėje. Antrojo pasaulinio karo metu dirbo JAV kariuomenės medikų padalinyje, kur padėjo sukurti priešnuodį nuo Japoniško encefalito. 1946 m. pradėjo vadovauti Cincinačio universiteto pediatrijos skyriui. 1969-1972 m. dirbo ir gyveno Izraelyje, Rehovoto mieste. 1974-1982 m. dirbo Pietų Karolinos medicinos universitete.

Polio vakcina

1955 m. gydytojas Jonas Salk sukūrė įšvirškiamą vakciną nuo poliomielito. Tačiau mokslininkai toliau ieškojo būdų kaip šią vakciną padaryti naudojamą oraliniu būdu. 1960 m. tai pavyko padaryti būtent Alberto Sabino vadovaujamai medikų komandai. Tais pačiais metais šia vakcina buvo paskiepyti 77 milijonai Tarybų Sąjungos gyventojų, kiekvienas žmogus nuo 2 iki 22 metų. Neilgai trukus buvo paskiepyti dar 23 milijonai žmonių Rytų Europos regione. Daktaras A.Sabinas buvo aktyvus masinių skiepų prieš poliomielitą šalininkas, tačiau daugelis JAV sveikatos apsaugos sistemos atstovų vis dar palaikė tradicinį laipsnišką skiepų planavimą, kuomet buvo skiepijama nuo kelių ligų vienu metu.
Ekrano skiriamoji geba

Ekrano skiriamoji geba, raiška, skyra, rezoliucija – televizoriaus, kompiuterio monitoriaus ir kitokių įrenginių ekrano taškų, telpančių vertikalia ir horizontalia kryptimi, skaičiaus (pikselio) sandauga. Ją nusako formuojamo ekrano taško dydis. Kuo didesnė skiriamoji geba, tuo aiškesnis kontūras, geresnis vaizdo matomumas ekrane.
Paprastai skiriamoji geba išreiškiama pločio ir aukščio vienetų sandauga, kuri užrašoma kaip plotis × aukštis, kur vienetai yra pikseliai. Pavyzdžiui, „1024 × 768“ reiškia, kad vaizdo plotis yra 1024 pikselių, o aukštis – 768 pikselių.
Vaisių salotos

Vaisių salotos – patiekalas, gaminamas iš įvairių vaisių, kartais užpilamų padažu. Gali būti valgomos kaip užkandis, garnyras arba desertas. Rečiau – kaip pagrindinis patiekalas.
Vaisiai paruošiami juos supjausčius į nedidelius gabalėlius. Jeigu vaisius nedidelis (kaip kad uogos), gali būti dedamas į salotas ir nepjaustytas. Visi gabaliukai išmaišomi arba sudedami į indą tam tikra tvarka. Vaisių salotose taip pat naudojami ir konservuoti arba džiovinti vaisiai (pastarieji neretai prieš tai išbrinkinami).
Salotos gali būti patiekiamos kaip yra arba užpiltos padažu: vaisių sultimis, cukraus sirupu, grietinėle, jogurtu ir pan.
UC Sampdoria

Istorija

Klubas įkurtas 1946 m. sujungus Sampierdarenese Genua ir SG Andrea Doria komandas. Daugiausia laimėjimų „Sampdoria“ pasiekė apie 1990 metus.
Lūžų pilkapynas

Pilkapynas

Pilkapyną sudaro dvi pilkapių grupės. Pirmojoje yra 5 pilkapiai, datuojami VIII a. – XII a. Jų 8 m skersmens ir 0, 3–0, 7 m aukščio sampilus juosia grioviai. Netoli jų yra I tūkstantmečio vidurio apardytas pilkapis, jo sampilas 5 m skersmens ir 03–0, 4 m aukščio, pagrinde yra akmenų.
Apie 1 km į vakarus nuo Lūžų pilkapyno yra Lūžų akmuo, 300 m į šiaurę – Lūžų piliakalnis.
Virkštininkai

Istorija

Sovietmečiu veikė Kretingos baldų įmonės žaislų cechas.
Avis

Paplitimas

Avys nėra labai reiklios ir prisitaiko prie įvairių klimato ir mitybos sąlygų, o tai lėmė ir platų jų paplitimą. Avininkystė kai kuriuose regionuose, pvz., Viduržemio jūros, yra svarbi žemės ūkio alternatyva.
Barbadoso himnas

Žodžiai

In plenty and in time of need

When this fair land was young

Our brave forefathers sowed the seed

From which our pride was sprung

A pride that makes no wanton boast

Of what it has withstood

That binds our hearts from coast to coast

The pride of nationhood
Choru:

We loyal sons and daughters all

Do hereby make it known

These fields and hills beyond recall

Are now our very own

We write our names on history’s page

With expectations great

Strict guardians of our heritage

Firm craftsmen of our fate
The Lord has been the people’s guide

For past three hundred years.

With Him still on the people’s side

We have no doubts or fears.

Upward and onward we shall go,

Inspired, exulting, free,

And greater will our nation grow

In strength and unity.
Choru
Vytautas Šlaustas

Biografija

1977 m. baigė Vilniaus aukštąją karo radioelektronikos mokyklą, radiotechninių prietaisų eksploatavimo inžinierius. VRM pensininkas
Liberalų ir centro sąjungos Visagino skyriaus narys. Nuo 2011 m. Visagino savivaldybės tarybos narys. 
Žmona Ingrida, vaikai Mindaugas, Daiva.
Mainai (filmas)

„Mainai“ – 1980 m. Lietuvos kino studijoje sukurtas meninis filmas Jurijaus Trifonovo apysakos motyvais. Filmo trukmė – 89 min. Filmas pastatytas 1977 m.

Siužetas

Jaunuolis, inteligentų šeimos atžala, veda merginą iš šeimos, „mokančios gyventi“. Naujoji šeima bando išgauti naudą net iš sergančios žento mamos, pradėdami buto mainus…
Nuostaba

Nuostaba – emocija, panaši į staigmeną, kuri žmogų apima tais atvejais, kai jis susiduria su retu ir netikėtu reiškiniu, bet ne grėsmingu. Nuostaba istoriškai buvo laikoma svarbiu žmogaus prigimties apsketu ypatingai, kai staigmena būna susijusi su smalsumu ir varomąja jėga anapus intelektualių tyrinėjimų. Nuostaba taip pat dažnai yra lyginama su pagarbios baimės emocija, bet ši emocija daugiau apima baimę ir pagarbą nei džiaugsmą. Nuostaba turi tampresnį ryšį su mokslu, tuo tarpu pagarbi baimė dažniausiai siejasi su religija ir jos apibūdinamais stebuklais, antgamtiniais reiškiniais, ar mistiškais išgyvenimais.
Takelažas

Takelažas – laive esamų lynų ir trosų visuma.
Komandos kapitonas

Komandos kapitonas – garbės vardas, skiriamas vienam sporto komandos nariui. Dažniausiai komandos kapitonas yra atsakingas už komandinį žaidimą bei strategijos koregavimą žaidimo metu. Kai kurių sporto šakų taisyklėmis komandos kapitonui numatyta galimybė diskutuoti su teisėjais dėl taisyklių interpretavimo.
Kai kuriose sporto šakose kapitonas būtinai turi būti aikštėje (futbolas), tokiu atveju pakeitus ar pašalinus kapitoną, kapitonu paskiriamas kitas žaidėjas. Kitose sporto šakose kapitonas paskiriamas visoms rungtynėms (krepšinis, ledo ritulys), todėl kartais jis gali ir nebūti aikštėje.

Futbolas

Pagal futbolo taisykles kapitonui numatyta tik teisė dalyvauti metant monetą prieš rungtynes ir prieš 11 m baudinių seriją. Kartais rungtynių teisėjas kapitonui išsako visai komandai taikomas pastabas.
Aikštėje visada turi būti vienas komandos kapitonas, kuris dažniausiai ryši raištį ant rankos. Dažnai klubai paskiria ir klubo kapitoną, kuris dalyvauja viešųjų ryšių renginiuose. Klubo kapitonas taip pat atlieka ir komandos kapitono vaidmenį, jei žaidžia aikštėje.

Ledo ritulys

Pagal IIHF ir NHL taisykles, tik komandos kapitonas gali diskutuoti su teisėjais. Jei komandos kapitono nėra ant ledo, su teisėju gali diskutuoti alternatyvus kapitonas, kurių komanda gali turėti daugiausiai du (pagal NHL taisykles, komanda gali turėti 3 alternatyvius kapitonus, jei nėra paskirtas pagrindinis kapitonas). Jei ant ledo nėra nei pagrindinio, nei alternatyvių kapitonų, nei vienas jų negali išbėgti į aikštę diskusijoms, nebent juos pakviestų teisėjas. Vartininkai, žaidžiantys treneriai ir treneriai negali būti paskirti nei pagrindiniu, nei alternatyviuoju kapitonu.
Komandos kapitono marškinėlių priekinė pusė pažymėta 8 cm aukščio C raide. Alternatyvių kapitonų marškinėlių marškinėliai pažymėti 8 cm aukščio A raide.
Dovilų piliakalnis

Piliakalnis

Piliakalnis įrengtas Minijos dešiniojo kranto aukštumos atragyje. Iš rytų, pietų ir pietvakarių jį juosia šaltiniuotos pelkės. Aikštelė keturkampė, pailga pietvakarių – šiaurės rytų kryptimi, 110 m ilgio, 20-25 m pločio. Jos pietvakariniame krašte supiltas 0,5 m aukščio, 6 m pločio pylimas. Šiaurės rytų aikštelės krašte supiltas 2,5 m aukščio, 15 m pločio pylimas, kurio išorinis 7 m aukščio šlaitas leidžiasi į 30 m pločio, 2 m gylio natūralų griovį, skiriantį piliakalnį nuo toliau į šiaurės rytus esančios aukštumos dalies. Šlaitai statūs, 9 m aukščio. Piliakalnis datuojamas I tūkstantmečiu - XIII a.
Rytinį aikštelės kraštą ir abu pylimus apardė 1945 m. pradžios vokiečių apkasai. Apaugęs lapuočiais medžiais.

Aplinkiniai piliakalniai

Eketės piliakalnis 17 km
Jakų piliakalnis 11 kmKačaičių piliakalnis 20 km
Andulių piliakalnis 20 kmAntkalnio piliakalnis 11 km
Gargždų piliakalnis 6 kmŽardės piliakalnis 9 kmNorgėlų piliakalnis 23 kmJomantų piliakalnis 22 kmVeiviržėnų piliakalnis 18 km
Vyskupiškių piliakalnis 15 km
2017 m. Europos ralio čempionatas

2017 m. Europos ralio čempionatas buvo 65-asis Tarptautinės automobilių federacijos (FIA) rengiamas Europos ralio čempionatas. Lenktynininkas Kajetan Kajetanowicz laimėjo trečiąjį Europos čempiono titulą iš eilės.
Šiais metais Europos ralio jaunių čempionatas buvo suskirstytas į dvi naujas kategorijas. „ERC junior U27“ lygą sudarė 6 ralio etapai. Dalyvavo tie lenktynininkai, kurie gimė ne anksčiau kaip 1990 m. sausio 1 d. ir jie varžėsi su R2 automobiliais naudodami „Pirreli“ tiekėjo padangas.
Garso greitis

Garso greitis – atstumas, kurį per laiko vienetą įveikia garso banga, sklindanti tam tikroje terpėje. Garso greitis priklauso nuo terpę sudarančių medžiagų struktūros, priemaišų, temperatūros ir slėgio.
Garso greitis 0 °C temperatūros ore, esant 101 325 Pa slėgiui, yra lygus . Garso greitį kitokios temperatūros ore galima apskaičiuoti pagal tokią apytikslią formulę:
Jūros lygyje garso greitis (ore) priklauso tik nuo temperatūros ( tariama teta), čia matuojama °C.

Garso greitis skysčiuose ir kietuose kūnuose

Garsas sklinda ne tik dujose (ore), bet ir kietuose bei skystuose kūnuose. Garso greitis juose yra daug didesnis negu dujose, nes tarpai tarp molekulių yra mažesni.
Greitis kietuose kūnuose apskaičiuojamas pagal formulę (E – Jungo modulis, ρ – tankis):
Greitis skystuose kūnuose apskaičiuojamas pagal formulę (K – spūdos modulis, ρ – tankis):
Vladimiras Gadonas

Vladimiras Gadonas (1775 m. spalio 9 d. Seda – 1842 m. rugpjūčio 9 d. Nansi, Prancūzija) – Lietuvos 1794 m. ir 1831 m. sukilimų veikėjas.

Biografija

Mokėsi Kražių gimnazijoje ir Vilniaus universitete. Per 1794 m. sukilimą vadovavo raitelių būriui. 1809–1815 m. Telšių apskrities bajorų vadovas. 1831 m. kovo mėn. išrinktas Telšių apskrities laikinosios vyriausybės pirmininku. Sukilimui baigiantis pasitraukė į Prūsiją, vėliau emigravo į Prancūziją.
Svarbiausiame veikale „Žemaitijos kunigaikštystės statistika“ (Statystyka Księstwa Żmudzkiego, 1839 m.) pateikė duomenų apie krašto fizinę ir politinę geografiją, gyventojus, kalbą, pabrėžė sunkią valstiečių padėtį.
Studentų reikalų tarnyba

Studentų reikalų tarnyba (STR) - savarankiška organizacija arba akademinė struktūra (pvz., aukštosios mokyklos administracijos padalinys), padedanti spręsti studentų problemas, tvarkyti reikalus, tiesiogiai nesusijusias su studijomis.

Vokietijoje

Studentų reikalų tarnyba (vok. Studentenwerk) Vokietijoje - viešosios teisės įstaiga, besirūpinanti socialinėmis, ekonominėmis bei kultūrinėms studentų reikmėmis, padedanti tenkinti studentų poreikius. Tarnybos atsirado kaip studentiškos savipagalbos organizacijos. Šiuo metu jų statusas įtvirtintas federalinių žemių įstatymais. Pagrindinė veikla - studentų aprūpinimas gyvenamuoju plotu (bendrabutis), socialinė, teisinė ir psichologinė parama.
Bernotai (Raseiniai)

Aplinkinės gyvenvietės

Pasandravys – 1 km
Kaulakiai – 5 km 
 RASEINIAI – 16 km
Steponkaimis – 7 km
Skirmantiškė – 1 km
Modemas

Modemas (angliškų terminų modulator-demodulator (liet. moduliatorius-demoduliatorius) trumpinys) – įrenginys, kuris moduliuoja analoginį nešlio signalą, siekiant užkoduodi skaitmeninę informaciją. Jis taip pat atlieka ir atvirkščią funkciją: demoduliuoja nešlio signalą, kad iškoduotų perduotą informaciją. Paprastai kalbant, tai įrenginys, keičiantis analoginius signalus į skaitmeninius ir atvirkščiai.
Pavyzdžiui, vienas iš dažniausiai sutinkamų pritaikymo sričių: naudojimasis internetu per analoginio telefono linijas. Modemas verčia skaitmeninius kompiuterio signalus į analoginius telefono signalus ir atvirkščiai. Taip pat naudojami kabeliniai modemai, jungiantys kompiuterį prie tinklo per kabelinės televizijos kabelį.